नारायणसामी ने प्रणब मुखर्जी से मुलाकात की  
तृणमूल कांग्रेस और सपा द्वारा राष्ट्रपति पद के लिए कांग्रेस के समक्ष तीन नामों को रखने के मद्देनजर प्रधानमंत्री कार्यालय में राज्यमंत्री वी नारायणसामी ने बुधवार को देर रात प्रणब मुखर्जी से मुलाकात की।
तृणमूल कांग्रेस और सपा द्वारा राष्ट्रपति पद के लिए कांग्रेस के समक्ष तीन नामों को रखने के मद्देनजर प्रधानमंत्री कार्यालय में राज्यमंत्री वी नारायणसामी ने बुधवार को देर रात प्रणब मुखर्जी से मुलाकात की।
	मुखर्जी के तालकटोरा रोड स्थित आवास पर करीब 15 मिनट तक चली बैठक में क्या चर्चा हुई, इस बारे में मुखर्जी या नारायणसामी में किसी की ओर से भी आधिकारिक बयान नहीं आया। नारायणसामी ने मुखर्जी के आवास के बाहर मौजूद मीडियाकर्मियों से बातचीत नहीं की।
	इससे पहले दिन में कांग्रेस अध्यक्ष सोनिया गांधी ने राष्ट्रपति चुनाव के लिए अपनी पार्टी की तरफ से मुखर्जी को पहली पसंद बताया, लेकिन तृणमूल कांग्रेस प्रमुख ममता बनर्जी और सपा प्रमुख मुलायम सिंह यादव ने राष्ट्रपति पद के लिए अपनी तरफ से पूर्व राष्ट्रपति एपीजे अब्दुल कलाम, प्रधानमंत्री मनमोहन सिंह और लोकसभा अध्यक्ष सोमनाथ चटर्जी का नाम सुझाया।